

**«ՀՀ ԼՈՌՈՒ ՄԱՐԶԻ ՍՊԻՏԱԿ**

**ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄ» ՀԱՄԱՅՆՔԱՅԻՆ ԿԱՌԱՎԱՐՉԱԿԱՆ ՀԻՄՆԱՐԿ**

ԾՐԱԳԻՐ

ՍՊԻՏԱԿ ՀԱՄԱՅՆՔԻ 2023Թ.

ԲՆԱԿԱՆ ՄԻՋԱՎԱՅՐԻ ՊԱՀՊԱՆՄԱՆ ԵՎ ԲՆԱԿՉՈՒԹՅԱՆ ԱՌՈՂՋՈՒԹՅԱՆ ՎԵՐԱԿԱՆԳՆՄԱՆ

ԲՈՎԱՆԴԱԿՈՒԹՅՈՒՆ

Ð³Ù³ÛÝùÇ ÝÏ³ñ³·ñáõÃÛáõÝÁ 2

Ìñ³·ñÇ ÁÝ¹Ñ³Ýáõñ Ýå³ï³ÏÁ 5

Ìñ³·ñÇ ÑÇÙÝ³íáñáõÙÁ 6

Ð³í»Éí³Í 1 9

**ՀԱՄԱՅՆՔԻ ՆԿԱՐԱԳՐՈՒԹՅՈՒՆԸ**

Սպիտակ համայնքը բազմաբնակավայր համայնք է:

Սպիտակ համայնքը հանդիսանում է խոշորացված համայնք համաձայն 2021 թվականի դեկտեմբերի 5-ին անցկացված ընտրությունների և ՀՀ կառավարության որոշման:Սպիտակ համայնքի կազմում ընդգրկված բնակավայրերն են` Արևաշող, Արջհովիտ, Գեղասար, Գոգարան, Լեռնանցք, Լեռնավան, Լուսաղբյուր, Խնկոյան, Ծաղկաբեր, Կաթնաջուր, Հարթագյուղ, Մեծ Պարնի, Նոր Խաչակապ, Շենավան, Շիրակամուտ, Ջրաշեն, Սարալանջ, Սարահարթ,Սարամեջ, Քարաձոր: Համայնքի կենտրոնն է հանդիսանում Սպիտակ քաղաքը:Սպիտակը գտնվում է Վանաձոր-Գյումրի և Վանաձոր-Երևան ավտոմոբիլային մայրուղիների խաչմերուկում, Փամբակի հովտում, Փամբակ գետի և դրա վտակ Զրաշենի ափերին, ծովի մակերևույթից 1250մ բարձրության վրա: Հեռավորությունը մարզկենտրոնից 19 կմ է, իսկ մայրաքաղաքից' 97 կմ:

Համայնքի վարչական տարածքը 61531.36 հա է: Սպիտակի տարածքը լեռնային է. հյուսիսում ձգվում են Բազումի, իսկ հարավում' Փամբակի լեռնաշղթաները: Ռելիեֆն ունի էրոզիոն-դենուդացիոն կառուցվածք: Տարածքի երկրաբանական կառուցվածքը բարդ է, ձևավորված է նստվածքային հրաբխածին, ներժայթքային ապարներից' կրաքարեր, տուֆածին ապարներ, բազալտ ու ավազաքարեր: Երկրաշարժաբանական առումով տարածքը համարվում է սեյսին ակտիվ գոտի' աղետաբեր երկրաշարժի բարձր հավանականությամբ (9 և ավելի բալ):

Մայրուղիների երկարությունը 52.8 կմ է: Սպիտակի տարածքով անցնում է Թբիլիսի-Վանաձոր-Սպիտակ-մասիս երկաթգիծը: Սպիտակ համայնքի տարածքը գտնվում է բարեխառև կլիմայական գոտում: Ձմեռը մեղմ է, ամառը' չափավոր տաք: Ամենացածր ամսեկան միջին ջերմաստիճանը հունվարին է' -6° C, նվազագույնը' -30° C, ամենատաք ամիսը հուլիսն է' +180 C է, առավելագույնը' 330 C: Միջին հաշվով 0°C-ից բարձր ջերմաստիճանու օրերի թիվը Սպիտակ քաղաքում կազմում է 270 օր: Տարեկան տեղումների միջին մակարդակը 500-550մմ է, գոլորշունակությունը' 900մմ: Ձնածածկույթի միջին հաստությունը 18-20 սանտիմետր է, ձնածածկույթով օրերի թիվը' 75-80:

Սպիտակի տարածքը եղել է հին բնակատեղի, որի պատմությունը սկսվում է դեռևս մ. թ. ա. IV-1 հազարամյակներից: Սպիտակում, համանուն նախկին շրջանի Մեծ Պարնի, Ջրաշեն, Գոգարան, Արևաշող գյուղերում հայտնաբերված նեոլիթյան գործիքներն ու կենցաղային իրերը' քարե հատիչները, կացինները, դանակները, նետասլաքները, աղորիքները, արձանիկները և գտնված մյուս առարկաները վկայում են այդ ցեղերի հասարակական բարձր աստիճանը:

Սպիտակում' Սարդարի կոնդ բլուրում հայտնաբերվել են բրոնզե դարաշրջանի (ք.ա. 3-2-րդ հազարամյակում) բնորոշ առարկաներ' պղնձե և բրոնզե նետասլաքներ, դաշույններ, սև փայլեցրած կավախեցե ամաններ և այլ առարկաներ: Տարածքի բնակիչների կյանքը վերընթաց զարգացում է ապրել նաև ք. ա. 1-ին հազարամյակում, երբ այդ տարածքը մտել է Ուրարտու պետության կազմի մեջ (ք. ա. 7-րդ դար):

Երվանդունիների (ք. ա. 4-2-րդ դարեր) և Արտաշեսյանների (ք. ա. 2-1-ին դարեր) թագավորության ժամանակ նաև Սպիտակի այժմյան տարածքը եղել է Հայաստանի, ավելի ուշ' Մեծ Հայքի Գուգարք նահանգի Տաշիր գավառի կազմում: 9-րդ դարավերջին մտել է Բագրատունյաց թագավորության, 972-1118թթ.-ը' Կյուրիկյան թագավորության, իսկ 12-րդ դարավերջից' Սելջուկյան թուրքերից ազատագրված հայկական հողերի հետ' Զաքարյանների իշխանապետության մեջ:

14-18-րդ դարերում Արևելյան Հայաստանի հյուսիս-արևելյան մի քանի գավառակների հետ միացվել է Ռուսաստանին,տարածքը կոչվել է Համամլու գավառակ և մտել նախ Լոռի-Փամբակի, ապա' Ալեքսանդրապոլի գավառի մեջ:

Հայաստանի Հանրապետության Լոռու մարզի Սպիտակ քաղաքը մինչև 1949թ. կոչվել է <<Համամլու>> կամ <<Համամլի>>, որը հավանաբար առաջացել է պարսկերեն <<համամ>> (բաղնիք) բառից: Համամլուի նոր անունը' Սպիտակ, կապված է քաղաքի շրջակայքում եղած կրաքարի հանքերի հետ:

Համամլուի շրջանը, որպես վարչական միավոր ստեղծվել է 1937թ.-ի դեկտեմբերի 31-ին: Սպիտակը 1960թ.-ին ստացել է քաղաքի, 1971թ.-ին' հանրապետության ենթակայության քաղաքի կարգավիճակ:

Համամլիում դեռևս 19-րդ դարի կեսերից գործել են ծխական դպրոցներ: Նախասովետական Համամլուն, բացի մի քանի դարբնոցից, ջրաղացներից ու ձիթահանքից, արդյունաբերական ոչ մի ձեռնարկություն չուներ: Բնակիչները հիմնականում զբաղվում էին երկրագործությամբ ու անասնապահությամբ: Բնակավայրի արտադրական առաջին ձեռնարկությունը' պանրի գործարանը, կառուցվել է 1937թ.-ին: 1947թ. առաջին արտադրանքն է տվել շաքարի գործարանը, որն արտադրական յուրաքանչյուր սեզոնում վերամշակում էր 130 հազար տոննա շաքարի ճակնդեղ, արտադրում 14 հազար տոննա բարձրորակ շաքարավազ: Հետագայում կոմբինատի կարգավիճակ ստացած ձեռնարկության մեջ ներառված կիտրոնաթթվի արտադրամասի թանկարժեք արտադրանքն առաքվում էր ոչ միայն Խորհրդային Միության հանրապետություններ, այլև արտասահմանյան մի շարք երկրներ: Արտասահմանյան 21 երկիր (Ռումինիա, Իրաք, Վիետնամ, Մոնղոլիա, Թուրքիա, Կուբա, Մալի և այլն) և սովետմիության մի շարք խոշոր քաղաքներ էին արտահանվում <<Հայվերելակմեքենա-> միավորման մարդատար և բեռնատար վերելակներ: Այստեղ աշխատող բանվոր ծառայողների թիվը հասնում էր 700-ի: Գործում էր Հացամթերքի կոմբինատը, կարի արտադրական միավորումը, տրիկոտաժի, կոշիկի ֆաբրիկաները, ռետինատեխնիկանան իրերի և հացի գործարաները: Մինչև 1988թ.-ի դեկտեմբերի 7-ի աղետալի երկրաշարժը Սպիտակը արդյունաբերական և գյուղատնտեսական զարգացած քաղաքներից էր, որտեղ գործում էր 14 արդյունաբերական ձեռնարկություն: Ուներ 7 հանրակրթական, գեղարվեստի, երաժշտական, մարզական դպրոցներ, տեխնիկում, պրոֆտեխուսումնարան, 10 մսուր-մանկապարտեզ, հիվանդանոց, զբոսայգի, մշակույթի տուն, գրադարան, կինոթատրոն, թանգարան, մարզադաշտ, կապի հանգույց, տպարան:

1988 թվականը ճակատագրական եղավ Սպիտակի կյանքում: Դեկտեմբերի 7-ին, ահեղ երկրաշարժի հետևանքով,

վայրկյանների ընթացքում երբեմնի արդյունաբերական քաղաքը վերածվեց փլատակների, զոհվեց ավելի քան 4000 մարդ:

Սպիտակցին երախտագիտությամբ է հիշում բարի կամքի բոլոր երկրներին ու ժողովուրդն եր ին, սփյուռքի մեր հայրենակիցներին, անհատ մարդկանց ու կազմակերպություններին, ովքեր իրենց անգնահատելի օգնությունն ու աջակցությունը բերեցին երկրաշարժի հետևանքների վերացման, ավերված քաղաքի վերականգնման գործին:

Բարեկամ ժողովուրդների օգնությամբ վեր հառնած Սպիտակն այսօրվա իր տեսքով, թաղամասերի անվանումներով ժողովուրդների բարեկամության իրական խորհրդանիշ է:

Չնայած նրան, որ Սպիտակում վերականգնողական մեծ աշխատանքներ են կատարվել (վերականգնվել ու գործում են բոլոր հանրակրթական, երաժշտական, գեղարվեստի և մարզական դպրոցները, բուժհաստատությունները, սպասարկման ոլորտի շատ կազմակերպություններ, վերականգնվել է բնակֆոնդի մի մասը), սակայն մինչև օրս վերացված չեն սարսափելի աղետի հետևանքները, դեռևս ամբողջովին լուծված չէ անօթևան բնակիչներին բնակարանով ապահովման խնդիրը, կան չլուծված սոցիալ- տնտեսական բազում խնդիրներ' փողոցների բարեկարգում և լուսավորություն, ոռոգման, խմելու ջրի ջրագծերի, կույուղագծերի կառուցում և վերանորոգում: Սպիտակում խիստ կարևորվում է աշխատատեղերի ստեղծման խնդիրը:

**ԾՐԱԳՐԻ ԸՆԴՀԱՆՈՒՐ ՆՊԱՏԱԿԸ**

Ծրագրի նպատակն է «Ընկերությունների կողմից վճարվող բնապահպանական հարկի նպատակային օգտագործման մասին» ՀՀ օրենքի համաձայն պետական բյուջեից, սուբվենցիաների տեսքով, Սպիտակ համայնքին կատարվող մասհանումների գումարներով լուծել համայնքում առկա բնապահպանական և առողջապահական խնդիրները:

**Ծրագիրը ներառում է.**

1. Սպիտակ համայնքի բնապահպանական և շրջակա միջավայրի պահպանության ու վերականգնման միջոցառումներ:

#### 2. Համայնքի բնակչության առողջության պահպանմանը նպատակաուղղված միջոցառումներ :

**ԾՐԱԳՐԻ ՀԻՄՆԱՎՈՐՈՒՄԸ**

***Ծրագրի հիմնախնդիրների լուծմանն ուղղված գործողություններ***

Սպիտակ համայնքի Սպիտակ բնակավայրի կարիքների համար էներգախնայող led լուսատուների ձեռք բերում ։Ծրագրի արդյունքում նախատեսված համալիր միջոցառումների իրականացումը հնարավորություն կտա որոշակի չափով բարելավել և պահպանել համայնքի բուսածածկը, ջրային և օդային տարածքների ներկա վիճակը, կանխարգելել արտակարգ իրավիճակները, բարելավել համայնքի բնակիչների կենցաղային պայմանները, վերականգնել բնակչության առողջությունը, կանխարգելել հիվանդությունների առաջացումը:

**ԾՐԱԳՐԻՑ ԱԿՆԿԱԼՎՈՂ ԱՐԴՅՈՒՆՔՆԵՐԸ**

1. Կնվազեն CO2 գազի արտանետումները և էականորեն կնվազի էլեկտրաէներգիայի ծախսը։
2. Կկանխարգելվեն արտակարգ իրավիճակները, կապահովվի համայնքի բնակչության անվտանգությունը ։

**ԾՐԱԳՐԻ ԻՐԱԿԱՆԱՑՄԱՆ ԱՐԴՅՈՒՆՔՆԵՐԻՆ ՈՒՂՂՎԱԾ ԱՆՀՐԱԺԵՇՏ ՄԻՋՈՑԱՌՈՒՄՆԵՐԸ**

* Սպիտակ համայնքի Սպիտակ բնակավայրի փողոցային հին լուսատուները փոխարինվելու են շուրջ 270 նոր, 80 վատ հզորության էներգախնայող լուսատուներով , որը կկազմի համայնքի լուսավորության մոտ 12%: Նոր լուսատուները մոտ 4 անգամ ավելի էներգախնայող են, քան ներկայում օգտագործվող լուսատուները ,որոնց հզորությունները 300 վատտ է : Լուսատուների փոխարինման արդյունքում տնտեսված գումարներն, կծախսվեն այլ թաղամասերի լուսատուների արդիականացմանը: Զգալիորեն նվազում են CO2 գազի արտանետումները մոտ 25000 գրամով : Այս նպատակով էլ նախատեսվում է ձեռքբերել և Սպիատակ համայնքում տեղադրել էներգախնայող LED լուսատու: Մոտավոր շուկայական գինը, մեկ 80 վատտ հզորության լուսատույի 20000 դրամ է։ Այս ծրագրի իրականացման համար անհրաժեշտ է 5,554,000 դրամ գումար:

**LED լուսատույի տեխնիկական բնութագիր**

Հզորությունը - 80w-/+5%

Մուտքային լարում - 220v

Հաճախականություն   50Հց

Արտաքին ազդեցության պաշտպանվածության գործակիցը (IP)` 65

Լույսի գույնը - 4000K

Լյումեն -  11000 լմ

Օպտիկական բլոկը բաղկացած է մեկ մատրիցայից որի հավաքված է առնվազն 102 ոսպնյակներից և առնվազն 102 հատ լուսադիոդներիցիրանը ձուլված է ալյումինից, որի երկարությունն է – 530մմ+5% լայնությունն է – 180մմ+5% բարձրություն 60մմ աշխատանքային ջերմաստիճանը - -40°C- +50°C

Աշխատանքային ռեսուրսը - 30,000ժամ



**ԾՐԱԳՐԻ ԳՆԱՀԱՏՄԱՆ ՉԱՓԱՆԻՇՆԵՐԸ**

***Ծրագրի գնահատման չափանիշ կարող է լինել`***

1. Փողոցային լուսավորության բարելավումը, վնասակար արտանետումների նվազեցումը, էներգիայի ծախսերի խնայողությունը:
2. Արտակարգ իրավիճակների կանխարգելումը, բնակչության և բնական միջավայրի անվտանգության ապահովումը:

Ծրագրի իրականացման ամբողջ ընթացքը կլուսաբանվի համայնքապետարանի պաշտոնական կայքում, տեղական հեռուստատեսությամբ և զանգվածային լրատվութայն այլ միջոցներով:

**ՀԱՄԱՅՆՔԻ ՂԵԿԱՎԱՐ` Ք.ՆԻԿՈՂՈՍՅԱՆ**

Հավելված N1

ՀՀ ԼՈՌՈՒ ՄԱՐԶԻ ՍՊԻՏԱԿ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄ» ՀԱՄԱՅՆՔԱՅԻՆ ԿԱՌԱՎԱՐՉԱԿԱՆ ՀԻՄՆԱՐԿ

ԾՐԱԳԻՐ N 1

ՍՊԻՏԱԿ ՀԱՄԱՅՆՔԻ ՍՊԻՏԱԿ, ԲՆԱԿԱՎԱՅՐԻ ԿԱՐԻՔՆԵՐԻ ՀԱՄԱՐ ԷՆԵՐԳԱԽՆԱՅՈՂ LED ԼՈՒՍԱՏՈՒՆԵՐԻ ՁԵՌՔ ԲԵՐՈՒՄ

ԲՅՈՒՋԵՏԱՅԻՆ ԾԱԽՍԵՐԻ ԳՈՐԾԱՌՆԱԿԱՆ ԴԱՍԱԿԱՐԳՄԱՆ 05 ԲԱԺԻՆ

ԲՅՈՒՋԵՏԱՅԻՆ ԾԱԽՍԵՐԻ ԳՈՐԾԱՌՆԱԿԱՆ ԴԱՍԱԿԱՐԳՄԱՆ 6 ԽՈՒՄԲ

ԲՅՈՒՋԵՏԱՅԻՆ ԾԱԽՍԵՐԻ ԳՈՐԾԱՌՆԱԿԱՆ ԴԱՍԱԿԱՐԳՄԱՆ 1 ԴԱՍ

**ՍՊԻՏԱԿ ՀԱՄԱՅՆՔԻ ԲՆԱԿԱՆ ՄԻՋԱՎԱՅՐԻ**

**ՊԱՀՊԱՆՄԱՆ ԵՎ ԲՆԱԿՉՈՒԹՅԱՆ ԱՌՈՂՋՈՒԹՅԱՆ ՎԵՐԱԿԱՆԳՆՄԱՆ**

**ԲՆԱՊԱՀՊԱՆԱԿԱՆ ԾՐԱԳՐԵՐ**

**ԾՐԱԳԻՐ – N:1**

**ՍՊԻՏԱԿ ՀԱՄԱՅՆՔԻ ՍՊԻՏԱԿ ԲՆԱԿԱՎԱՅՐԻ ԿԱՐԻՔՆԵՐԻ ՀԱՄԱՐ ԷՆԵՐԳԱԽՆԱՅՈՂ LED ԼՈՒՍԱՏՈՒՆԵՐԻ ՁԵՌՔ ԲԵՐՈՒՄ**

|  |  |  |
| --- | --- | --- |
|  | **ԾՐԱԳՐԻ ԿԱՌՈՒՑՎԱԾՔԸ** | **ԱԿՆԿԱԼՎՈՂ ԱՐԴՅՈՒՆՔՆԵՐԻ ՉԱՓԱՆԻՇՆԵՐԸ** |
| **ԸՆԴՀԱՆՈՒՐ ՆՊԱՏԱԿԸ** | Համայնքի փողոցային լուսավորության արդիականացում | Փողոցային լուսատուների լուսատվության բարձրացում, CO2 գազերի արտանետման նվազեցում |
| **ԱԿՆԿԱԼՎՈՂ**  **ԱՐԴՅՈՒՆՔՆԵՐԸ** | Հին լուսատուների փոխարինում նոր էներգախնայող LED լուսատուներով | Կապահովվի փողոցային բարձր լուսատվություն, կնվազեն CO2 գազի արտանետումները, ինչպես նաև կկատարվեն տնտեսումներ |
| **ԱԿՆԿԱԼՎՈՂ ԱՐԴՅՈՒՆՔՆԵՐԻՆ ՀԱՍՆԵԼՈՒ ՀԱՄԱՐ ԱՆՀՐԱԺԵՇՏ ՄԻՋՈՑԱՌՈՒՄՆԵՐԸ** | Կիրականացվի ՍՊԻՏԱԿ համայնքի կարիքների համար էներգախնայող LED լուսատուների ձեռքբերում:  Ընդամենը՝ 5554000 դրամ | Համայնքը կապահովվի նոր էներգախնայող LED լուսատուներով:  Աշխատանքները կավարտվեն 2023թ նոյեմբերին |